
HOIKE A KE KOMITE WAE 

NO KE 

KAHUA M^lI LEPEEA 

MA KALAWAO, MOLOKAL 



I ka Me a Hanohano William R. Castle, 

Peresidena o ka Bale Ahaolelo o 1888: 

Aloha Oe : ka poe nona na inoa malalo iho he 
Komite Wae o ehiku lala i koho ia e hele aku e nana i 
ke Katma Mai Lepera ma Molokai, a hoike mai e pili 
ana ia wahi nialalo o ka Olelo Hooholo Helu 19 i waiho 
ia mai e ka Mea Hanohano Kapaehaole, ke noi aku nei 
e ae ia mai e waiho aku i keia hoike mahope iho nei 
me kekahi poe e ae he umikumamalima ka nui, i hui ia 
me Kauka Kimball, Kauka Webber a me Kauka Bovin 
mai ka mokukaua Vandalia mai, me kekahi poe kakau 
nupepa. Ua haalele ke Komite ia Honolulu no ke 
kahua o na mai ma ka po o ka Poaono, Iune 23, maluna 
o Likelike i hoolimalima ia no ia hana, a ua hiki akti 
makou ma Kalaupapa ke awa e huli mai ana i Oahu 
nei ma ke kakahiaka nui Lapule, Iune 24. 

He la malie loa keia, a oiai no ia kumu ua hiki i ke 
Komite e hele mao a maanei me ka pilikia ole, ua hiki 
ole nae ia lakou e ike a hoomaopopo i ke kulana o ua 
wahi nei iloko o ka manawa ua a makani i hoomaopopo 
ia mai he hiki pinepine ma keia wahi. 

keia walii ua ike no paha ka hapa nui o na mea a 
pau aia ma kekahi aina i like me ka V kona ano e pili 
aku ana i na pali ma ka aoao makani o ka mokupuni. 
keia aina he hookahi paha mile ma kona wahi nui loa 
a oia no ke kihi akau komohana o ka mokupuni e 
kokoke ana ia Oahu, a ua emi mai ka laula e like me ka 
moe ana o ka aina i ka hikina ma kumu pali, a hala 
he hookahi paha mile me ka hapa ua emi loa mai a he 
wahi one wale no a hiki aku i kekahi awawa uuku i kapa 
ia o Waikolu, a he nui ka wai ma keia wahi a me kana- 
lima paha eka aina kanu kalo, a mai keia wahi mai i 
la we ia aku ai ka wai iloko o na paipu ma kahakai a pii 
aku iluna a hiki aku i na aina e noho ia nei e na mai i 
loaa ke kiekie mai ke kai ae mai ka 25 a hiki aku i ke 
75 kapuai ma keia a me keia aoao ma kahi e ku nei na 
kulanakauhale o Kalapapa a me Kalawao. He luapele 
i pio e waiho ana mawaena o keia mau kulanakauhale 
elua a ua mahi nui ia ka aoao maloko e na kokua a me 
na mai lepera no ka malu paha o ia wahi mai ka 
makani mai. Oiai o keia wahi he wahi makani a hiki 
pinepine mai ka ua makai mai, eia nae he wahi maikai 
nae o ke ola kino o ka poe e noho ana malaila, ua hoike 
ia mai ia mea mamuli o ka maikai ana ae o ke ola kino 
ma ke ano nui o ka poe i lawe ia malaila. Ua hoomao- 
popo keia Komite pela ma ka nmau ana a me ka ike 
maka ana aku i kekahi poe i ike ia mamua aku e noho 
ana mawaho nei. 

kekahi poe o ke Komite i lele mua i uka, ua makai- 
kai mua aku lakou i ke kulananauhale o Kalaupapa me 
ka hele ana aku i keia a me keia hale me ke kamailio 
pu ana me ka poe o ia mau hale a me ka nana ana i ko 
lakou mau wahi e noho ai. 

1 mea e hiki ai e hoomaopopo ia na mea i ike ia a 

lohe ia e ke Komite ma na hale i hoike ole ia m'ai. 
kekahi kumu hoopii a me na hale i hoike ia mai kekahi 
mau kumu hoopii, e hoike aku ana makou i kekahi man 
mea i kamailio maoli ia a hana ia. ka hale mua i 
komo ia e kekahi mau lala o ke Komite he 3 ka nui, oia 
no kekahi o na hale iloko o kekahi lalani hale loihi, o 
kekahi e ku hookahi ana a o kekahi he palua ka hale i 
kukulu ia iho nei e ka Papa Ola, e moe like ana a e huli 
ana na alo i kai ma Kalaupapa he 40 paha iwilei mai 
kai aku, e pa ana ka makani ma ke kua o ka hale. Ua 
loaa aku ia makou iloko o keia hale kekahi hapa haole 
i kamaaina i kekahi mau lala o ke Komite he mau 
makahiki i hala aku. 

Heaha ko mea i hiki mai ai maanei? ka, makou 
ninau mua ia. ! (me ka aka) mai Kakaako mai au. 
Owai keia wahine opiopio me oe ? ka'a wahine no ia 
ua loaa oia ia'u ma Kakaako, a ua mare ia maua-a hoi 
mai ianei. 

Owai kahi au i makemake loa, o Kakaako paha o 
keia wahi paha ? Ua oi aku ko'u makemake ia Kalau- 
papa nei, no ka mea, ua hiki ia'u e hele mao a maanei e 
like me ko'u makemake. 

He mau mea anei kekahi au i hoohalahala ai e pili 
ana i ko oukou 'malama ia ana maanei ? He nui anei 
ka ai a pel a aku ? He nui, aole a 7 u mea hoohalahala. 
Aole o'u pilikia ma keia wahi. Heaha kau hana e hana 
ai i hala ae hoi kahi manawa ? Ua loaa ka'u hana mai 
ke Aupuni mai, e kokua aku i ka Luna Nui ma ka 
malama ana i kana mau buke. 

Olelo mai kekahi mai lepera haole e hele pit ana me 
ke Komite, e ninau aku oukou iaia he oiaio anei ua 
loaa mau iaia kona paona paiai i keia a me keia pule ? 
Aole anei he oiaio he pinepine ka manawa ua lohi loa 



ka paiai a ua inoino ka ai mamua o ka hiki ana mai o 
ka ai hou, a mamua paha o ka pau ana o ka ai ? 

Ae ! wahi a ua kanaka opio nei, pela no i kekahi 
manawa, alalia, pilikia makou. 

Ike aku la ke Komite e kau mai ana lie io bipi kau- 
lai, ninau ke Komite. Pehea ka loaa ana o ka io bipi 
ia oukou ? 

He elua manawa i ka pule, ua ai ia kekahi i ka 
manawa hou, a ua malama ia kekahi a hiki hou mai ka 
la haawi bipi. 

Pehea ka wahie ? Ua loaa no ko makou wahie ma 
k a pali. 

keia ae la ke ano nui o na mea i kamailio ia. Ma 
keia hale he rumi hookipa, keena moe, lanai me ka 
rumi ma ka lanai, a ua hoolako maikai ia no kekahi 
home Hawaii. Ua ike aku makou he mau buke olelo 
haole ma ka rumi hookipa; o na lako hale a pau no na 
mai ponoi no ia mau mea. 

Ma ka nana aku o keia hale a home, oia kekahi o na 
hale maikai ma ke Kahua Mai. na hale hou iho elua 
a makou i kipa aku ai, oia no kekahi o na hale hou 
iloko o ia lalani hale hou i olelo mua ia ae nei, a ma ke 
alp iho o keia lalani hale ua hoomoe ia he paipu me na 
;ki wai ma ke alo koke iho o keia a me keia hale. He 
hookahi o keia mau hale he poe wahine wale no ko 
loko, o kekahi poe o lakou aole i mare kane, a o kekahi 
hoi ua waiho i na kane mahope nei, He poe hou wale no 
lakou ma keia wahi. Aole a lakou mau olelo ia makou, 
a ua hele loa aku i kekahi hale i noho ia e na kane opio 
^wahine pie. Aole a lakou mea hoohalahala, o keia 
i^ale iio, aohe paa pono o na hale ma kahi e pili. ana i 
ke pili, a he anu ka poe mai i na po makani a ua. 
Ua lohepin.epine no makou i keia kumu hoohalahala. 

Hele hou aku no makou a hiki i kekahi mau hale, i ka 
nana aku.ua ku malaila no kekahi mau makahiki, a ma 
keia wahi i loaa ai ia makou he poe mai i noho loihi ma 
keia wahi, he liilii na hale a ua piha loa i na kanaka. 
Ninau aku makou, heaha karaea e noho ai a nui loa iloko 
o ka hale hookahi, heaha ka mea i hoi ole ai iloko o na 
hale kanakaole a makou ike mai nei ? He aka wale 
no ka lakou a pane mai la: "He poe makou ua aloha 
ka noho ana, a ua makemake no e noho pu." 

Ua kamailio loihi makou me kekahi kanaka mai 
mai Waimea, Kauai mai, a ua noho oia ma keia wahi 
he elima makahiki me kana wahine, ma ke ano he 
kokua. Aole no i ino loa kona mai i ka nana aku, aka, 
ua hiki no e ike ia aku ua puka no ka mai iaia. Ninau 
aku makou iaia, ina he makemake kona e hoi hou ma 
Waimea, ina he hiki. Pane mai oia: Aole o'u make- 
make e hoi, ua oi aku ka maikai o ka malama ana o ke 
Aupuni marnua o ka ohana. Ua noho paa au ma keia 
wahi a ua loaa na hoa'loha maanei, ua lako i na mea e 
makemake ai; a ma keia wahi aohe poe hookae mai 
ia'u no kuu loaa i keia mai. Ninau aku makou, 
nawai e kii i ka wahie ? Pane max oia, na'u no mamua, 
aka, mahope mai ua nui ko'u eha i ka pohaku, nolaila, 
ua hoolimaiiina ia ka mea nana e kii ka wahie; he elua 
o'u mau lilo a me ka lio e kii ai i ka wahie. I keia 
manawa ua hele mai kekahi kanaka ua akaka loa kona 
mai, e kau ana he wahi keiki uuku maikai maluna ona. 
Ninau aku la makou nawai ia keiki, hai ia mai na 
kekahi wahine e noho ana ma kekahi hale e kokoke 
mai ana. I ko makou hele ana aku loaa aku la ua 
wahine nei iloko o kekahi wahi hale uuku inoino loa, a 
kamailio aku iaia no ua wahi keiki nei, a me ke kule- 
ana e loaa ai iaia he oia ma kahi kaawale mai keia 

wahi aku. Pane mai oia, he elua ana mau keiki o ia 
ano, a he makemake no oia e lawe ia a elua ina e ae 
ana ka Papa Ola. 

ke noi wale no ma keia kauhale, oia no, e hoomoe 
loa ia aku na paipu wai a hiki i ko lakou wahi. Ma 
kekahi hale ua hai mai na wahine (he poe hou mai) aole a 
lakou mea nana e kii i ka lakou a paiai a io bipi ma Kala- 
wao a oia wale no ko lakou pilikia a aole no o lakou mau 
lio e hiki ai e kii ponoi. Ma kekahi wahi okoa aku ua 
halawai kekahi mau lala o ke Komite me kekahi kanaka 
mai lepera a ua hai mai oia oia ka ka mai kahiko loa e 
noho nei malaila, oiai ua noho oia malaila he aneane 
iwakalua rnakahiki a he kanakolukumarnawalu maka- 
hikiokona loaaanaika mai. Olelo mai kekahi poe e ku 
mai ana ua oi aku ka mahiai ana o keia kanaka inam.ua 
o kekahi poe. I ka manawa i ninau aku ai o kekahi 
lala o ke Komite iaia i kona manao. Ua pane mai oia 
o kana mea wale no i makemake ai ina e make kekahi 
mai lepera me ka pau ole o kona $10 ma ka halekuai o 
ke Aupuni i haawi ia i keia mea keia mea mai lepera e 
ae ke Aupni e haawi ia ke koena i ka poe pili a hoa'loha 
paha o ka mea i make ma ia wahi. Ua halawai kekahi 
mau lala o ke Komite me ke kanaka mai lepera mai 
Waimea Kauai mai nana i lawelawe oiai oia e hopu ia 
ana i ka pu. Ua hai aku oia i ka Lunamakaainana mai 
"Waimea, Kauai mai ua oi aku ka maikai o keia wahi 
mamua o ka mea ana i manao mua ai a ua palapala aku 
oia i na mai lepera ma Waimea he maikai keia wahi a 
ua oi aku ko lakou pono e hele mai. Ua ike a hana ia 
keia mau mea i hai ia ae nei oiai e hele ana na lala o 
ke Komite ma keia a me keia wahi o ke kahua mai a 
ua hoike ia paha ke ano a me ke kulana o ka noho ana 
ma keia wahi ma ke ano i oi ae ke akaka mamua o ka 

hoike maoli ana aku o ke' Komite ma ia mea. I ka 
nana aku ua ano oluolu a maikai ka noho ana o na 
kanaka ma keia wahi. Ua hoike mai lakou i ko lakou 
mau hemahema me ka manao a me na olelo oluolu, a 
aole i ike ia aku kekahi mau mea e manao ia aku ai ua 
hoonaukiuki a hoohalahala paha lakou i ko lakou noho 
ana ma ke ano nui koe wale no iwaena o na haole, a e 
kamailio aku ana makou no lakou mahope ae nei. 

He elua mau halawai i malama ia e keia Komite ma 
keia wahi, he Irookahi ma Kalawao a he hookahi ma 
Kalaupapa. Ma keia mau halawai no a elua ua koho 
mua no na mai lepera i mea nana e kamailio ma ko 
lakou aoao a nana i hoike mai i keia mau noi mahope 
ae nei i hooholo ia e na mai ma kekahi mau halawai i 
malama mua ia no ka manao e hiki aku ana ke Komite. 

Ua noi ia mai na noi ma Kalawao a o kekahi ma 
Kalaupapa a o kekahi no hoi ma ia mau wahi no a elua. 

1. E haawi wale ia ka wahie i na mai lepera. 

2. E kuai ka Papa Ola i moknmahu uuku i mea hali- 
hali pa-iai mai keia aoao mai o Molokai a hiki i Kalau- 
papa a aole i Waikolu elike me ia e hanaia nei. 

3. E kukulu ia i hale lole bipi hou ma Kalaupapa 
oiai he loihi loa ka hale lole bipi ma Kalawao mai 
Kalaupapa aku.- 

. 4. In a ua loaa ke kane a i ole ia o ka wahine paha i 
ka mai, alaila, e hele pu no me ke kane a i ole ia me ka 
wahine paha ma ke ano he kokua. 

5. E ae ia keia a me keia mai e lawe pu i hookahi 
lio. 

6. E haawi ia ka $10 a ke Aupuni e haawi nei i na 
pepa i ka hale kuai make dala maoli, a i hookahi haawi 
ia ana i ka makahiki. 

7. E hoihoi hou ka Papa Ola i ke dala i uku ia aku e 
m, mai lepera no ka wahie. 

8. E hooloihi ia akii na paipu wai a hiki i na hale i 
loaa ole i keia manawa. 

9. E hoopau ia ka Peresidena o ka Papa 01a ? a e 
hoonoho ia o S. M. Damon ma kona wahi. 

10. E hoomahuahua ia ka haawma kukaepele a hiki 
i ka 1 grosa i ka mahina. 

11. E hoomahuahua ia ka haawina sopa a hiki i ka 
hookahi auka i ka mahina. 

12. E koho ia i Lunakanawai no ke kahua mai lepera. 

13. E kukulu ia i hale kula no na keiki. 

14. E hoomakaukau ia i kaa kupapau no ka poe make 
ma Kalaupapa. 

15. E kukulu ia i hale leta ma ke kahua mai a mai- 
laila aku e hooili ia ai na eke leta. 

16. E hoouna ia i kanaka akamai a makau ole ike 
kahua mai lepera. 

I ka hoi ana mai o ke Komite i Honolulu ua kauoha 
aku lakou ia Mr. Meyers (i mai i ka manawa a ke 
Komite i hiki aku ai) e hele mai i Honolulu nei e hala- 
wai pu me ke Komite a hoike mai i ke Komite i kona 
manao e pili ana i na mea e noonoo ia ana e lakou. 

Ua hiki mai o Mr. Meyers a ua halawai pu me ke 
Komite a kuka pu me ia no ia mau mea. 

He nui no na mea liilii i hiki i ke Komite e hooholo 
me ka nui ole o ka hana. 

Mamuli o ko ke Komite huli pono ana ua manao 
lakou he mea pono e hoomahuahua ia ka haawina kopa 
i hookahi auka i ka mahina no kela a me keia mat 
lepera e like me ka mea i noi ia mai. A pela no hoi me 
ka haawina lole i like me $10.00 ma ka hale kuai e 

haawi ia i ka manawa hookahi i kela a me keia rnaka- 
hiki iloko o na mahina anu aole hoi i elua haawi ia ana 
e like me ia e hatia ia nei, a e hoomakaukau ia i kaa 
kupapau no Kalaupapa e like me ka mea e hana ia nei 
ma Kalawao. Ke manao nei ke Komite he mea naauao 
ole ka ae ana aku i ka poe mai e lawe i ko lakou haa- 
wina ma ke dala maoli, no ka mea e hoolilo ana kekahi 
poe i ke dala ma na mea e pono nui ole ai lakou a noho 
ia me ka nele loa i na mea e pono maoli ai. 

Ua hoomaopopo ke Komite ua nui no ka haawina 
kukaepele i keia manawa ina e malama pono ia ana e 
ka poe mai. 

E kali ka hoonoho ana i Lunakanawai me ka Hale 
Leta ma ke kahna max lepera a hiki i ka manawa e loaa 
ai i ka Papa Ola he Luna Nui e noho paa malaila. 

ke noi mai ka poe mai mai e ae ia kela a me keia e 
lawe aku i hookahi lio malaila, he mea keia nana i hoo- 
ulu ae i na ninau ano nui. He 708 ka nui o na lio 
malaila i keia manawa, o kekahi poe mai ua hiki aku 
ka nui o ko lakou mau lio i ka 15. keia nui loa ana 
o na lio he ino keia i ulu liilii ae — i keia manawa ua 
pau i keia poe lio ka mauu i manao ia ina e hanai ia i 
ka bipi e like ana me $2,000 i'o bipi i ka makahiki 
hookahi. Ua akaka no aole i hoohana ia keia mau lio i 
ka hapanui o ka manawa. Ua hana ka Papa i mau mea 
e pale aku ai i ka hoomahuahua hou ia ana o na lio a 
ua papa ia ka lawe hou ana aku malaila o na lio. He 
elua hana o na lio malaila, oia hoi keia: i mea hooholo- 
holo lealea a hooluolu no ka poe mai, a i mea e kii ai i 
ka lakou ai ma Wuikolu a i kii ukana a pela aku i 
Kalaupapa a mea kii wahie. Ua loaa no he kuleana i 
ka poe hou akahi no a lawe ia aku malaila e hoohala- 

hala ai i na lakou e manao ia ana e hele i Waikolu i ka 
lakou ai, i Kalawao i ka lakou bipi a i ka pali i wahie 
Ma lakou he rnea pono e ae ia lakou e lawe pu aku i lia 
no lakou. Na ke Aupuni e hoolako aku i na mea e 
hiki like ai i na mea a part e kii i na mea i olelo ia, a 
ina aole e hiki i ke Aupuni alaila e ae ia na mai e hoo- 
lako ia lakou iho me ka mea e hiki ai. Ke manao nei 
makou he kuinu maikai keia e pono ole ai ka lawe ia 
ana o ka lio i loaa mua i ka mai a me ka hoole ana aku 
i ka poe hou aole e lawe mai i lio no lakou, aka i na e 
hiki ana ka nui o na mai i ka 1500 ma ke kahua mai he 
mea maopopo aole e hiki ana e malama lakou i hookahi 
lio pakahi, he hoopau mauu a makehewa wale no ia 
hana, he hiki wale no e hana ia e na lio he 25 ina 
e hoohana pono ia. Nolaila ke hoike aku nei ke 
Komite i ko lokou manao na ka Papa Ola e lawelawe i 
ka halihali ana i na mea kupono ma ke kahua mai 
lepera, oia hoi keia, ke pai-ai, ka i-o bipi a me na mea e 
ae e haawi ia ana i na mai e halihali ia e ka Papa Ola a 
hiki ma kekahi wahi kupono ma Kalawao a mp Kalau- 
papa, a e hooikaika mau ka Papa ma na ano kupono a 
pau e pale aku i ka mahuahua nui ana o na holoholona 
i ona ia e ka poe mai a e hoemi aku i ka nui o ia mau 
holoholona. 

No ke nqi i mokumahu nana e lawe aku ke pai ai 
aole hoi na waapa e lawelawe ia nei i keia manawa. 
Ua ulu ae keia noi mamuli o ka ike ia ana iloko o ka 
manawa ino i kekahi manawa aole hiki mai o na waapa 
a ua nele ka poe mai i ka ai no kekahi manawa a no ka 
mea no hoi ina he mokumahu ua hiki ke law T e loa ia ka 
ai a hiki i Kalaupapa, a ina hoi ma na waapa e hiki 
wale ana no i Waikolu, a aia ia wahi ma kekahi aoao 
loa o ka aina o na mailepera, a aia hoi o Kalaupapa ma 

kekahi aoao, a nolaila, ua loihi loa kahi e hele ai na 
mai malalo e kii i ka lakou ai. Ina e lawe ae ana ka 
Papa i ka halihali ana i na raea ai a me kekahi man 
ukana e ae e like me ka keia Komite i hoike mua aku 
nei e pau ana kekahi kuniu o keia noi ia ana mai. No 
ka manawa ino, ke manao nei keia Komite he rnea pono 
i ka Papa Ola e malama i palaoa kalo i mea e loaa ai i 
ka poe mai ka ai kupono iloko o na manawa e hiki ole . 
ae ai ka paiai no ka nui q ka ino, a ke manao nei makou 
he mea pono no ina ua ae ka poe mai e haawi ia aku ka 
palaoa kalo ma kahi o ka paiai, no ka mea, ua oi aku ka 
maikai maemae a emi o ke kumukuai a he loaa i na 
manawa a pau. Ua noi mai kekahi o na mai i keia ano 
palaoa a ua hoomaopopo ia mai ia makou ua kauoha o 
Mr. Meyers e malama ia ma ka halekuai o ke Aupuni. 

Ua hoike ia mai ia makou e hooholo aku ana o Mr. 
Kahanu ka mea iaia ka aelike no ka hoolako ana i ke 
kahua mai me ka ai, i kahi mokumahu ia Viva i kapa 
ia mamua o "Ivy Holmes" ma ka hana i noi mai ai 
Nolaila, ke manao nei keia Komite e hiki ana no i ka 
Papa Ola e hooko aku i keia hemahema o na mai me ka 
hoolilo dala ole no ke kuai ana i mokumahu. No ka 
mea, e pill ana. i ka hooloihi ana aku i na paipu w r ai a 
hiki i na hale i loaa ole i keia wa ke manao nei ke 
Komite ma ha wahi i kaawale loa ole aku na halemai 
ka paipu wai nui aku he mea pono e ae ia aku keia noi 
no ka mea, he nui loa kekahi o keia poe i kukulu i ko 
lakou' "mau hale malalo o ko lakou mau lilo ponoi ma 
na wahi 1 kuhikuhi ia e ka Papa Ola mamua aku o ka 
manawa i noonoo ia ai o keia mau paipu wai. 

ke noi e haawi wale ia ka wahie i na mai ua lilo ia i 
ninau hoopilikia nui i ke Komite ma ka noonoo ana. 
Ma ka hoomaopopo maoli ana iho aole no he mau kumu 

nui e makemake nui loa ia ai ka wahie paakiki make 
kahua mai lepera. Ua moa mua no ka ai a o kahi 
wahie i makemake ia oia no ka hana i wai wela hoomoa 
i ka io-bipi a ia eae paha a ua lawa no i na ano wahie 
ano palupalu e kokoke mai ana. Aole e pono i ka Papa 
e hoolako aku i ka wahie me ke kumukuai ole, no ka 
mea, he mea ia e hoomaunauna wale ia ai, 

Eia no nae he mea paakiki a kaumaha no hoi i kekahi 
poe mai ka'hele ana i wahie na lakou ma ka pali, a ua 
lilo no hoi i kumu e malama ai i lio. Ua olelo ia mai 
he mea maikai e loaa kekahi wahi hana no na mai ina 
ka e lawe ia aku na kumu a pau e hooikaika kino ai 
lakou he mea ka ia e pono ole ai, a ma kekahi aoao hoi 
ua hooikaika ia mai ua loaa i ke kahua mai lepera he 
inoa ino mamua a ua ulu ae ka hapanui o ia ino i olelo 
ia mamuli p ka hiki ana aku o na mai malaila me ka 
makamaka ole a ua ike iho la lakou e hoomaka hou ana 
ka lakou e hana i home no lakou a he uuku loa kahi 
kokua ana mai o ke Aupuni mawaho ae o na mea 
hemahema maoli. Ua hiki no paha ia ano hana no 
kekahi poe uuku, aka, he mea maopopopo na ia mau 
hana i haawi aku ka inoa ino i ua kahua mai nei. 

Ua lawe liilii ae ke Aupuni nana e hana i kekahi mau 
hana a hiki i keia manawa eia oia ke ku nei mawaena- 
konu o ke ano kahi ko o ke waiho ana aku na ka mea 
mai e malama iaia iho a me ke ano na ke aupuni aku 
na mea a pau loa. keia hana ana ina ke ano hapa i 
kekahi manawa ua oiaku ka lilo mamua oka lilo ina 
na ke aupuni e uku i na mea a pau. Peneia mamua ua 
oi io paha ka emi o ka ae ana aku e malama ka poe mai 
i mau lio a na lakou no e kii i ka lakou paiai, aka, i keia 
manawa ua like ka lilo me ka lianai ana i na lio he 700 
no ia mau hana. He nui ka lilo e pili ana i na haawina 

ai. ka baawiua ai ua hoomaopopo ia ka nui e lawa 
ai ke kanaka kino ikaika, aka, he nui loa o na mai he 
poe aole i hiki e ai i ka hapalua o ka lakou haawiua ai 
a o ke koena ua pan i ka ai ia e na kokua he poe i 
manao ia e hanai ana ia lakou iho, a me na holoholona 
i hanai ia, a pela aku. Ke manao nei keia Komite ua 
oi aku ke emi ina e hoakea aku ana ka Papa i ko lakou 
ma! am a ana a ma ia ano e hoopau ia ai ka manao kue 
loa o kekahi poe i ka hele aku i ke kahua mai lepera. 
Nolaila, ke manao nei keia Komite he mea pono e hoo- 
lako aku i na mai me ka wahie no ke kumukuai emi loa. 
Aole i manao ia ma keia aole e hana na mai me na 
kokua a ohi paha i ka wahie, aka, e hana no malalo o * 
ke Aupuni ina he hiki. Malalo o ke ano e hana ia nei 
na keia a me keia rnea e ohi i ka wahie nona ponoi iho 
e like me ka mea hiki iaia, aka, ke manao nei ke 
Komite he pono na ke Aupuni e ohi mai a haawi aku i 
ka wahie i na mai. 

He mea pono e hoomaka ia ke kanu man ia ana o na 
laau ma ke kahua mai lepera. ka hemahema nui loa 
o keia wahi oia no ka nele i ke poo ole. Mr. Meyers 
mahope o ka hana ana me ka hoopono a liooikaika nui 
no na makahi loihi malalo o ke Aupuni, ke ike nei oia i 
kona ano nawaliwali mamuli o ka elemakule a ua ane- 
ane hiki ole iaia i keia manawa e hooponopono kino 
aku i na hana o ke-kahu mai lepera e like me mamua a 
i kupono no hoi e loaa i keia wahi. Ua hoomaopopo ia 
no kekahi manawa i hala ae n.ei, ua makemake oia e 
haalele, aka, ua hoomanawanui no nae make noi ana 
aku o ka Papa iaia. 

He mea kupono loa e loaa i Luna Nui noho man ma 
keia wahi. Ua hoomaopopo ia ia man mea e ka Papa 
Oia, a ke nana a imi ia nei i kanaka kupono ma ia wahi 

na kaikuahine o ke aloha e noho aku ana malaila, 
nialoko o ka home no na wahine i hoomakaukau ia 
mamuli o ka lokomaikai o Mr. C. R. Bishop, e lilo akn 
ana ia he mea hoopomaikai nui i keia wahi ma ke kokua 
nui ana ma ka aoao o ka pono me ka maluhia. ka hale- 
mai e ku nei malaila, he hale kupono ole a inoino, eia 
nae ua oi ae kona maikai i keia manawa i ka hana hou 
ia ana iho nei o kekahi keena nui a malainalama no ka 
poe mai. E like no me ka Mr. Meyers i oleic* mai ai o 
ka halemai aole ia he wahi e hele aku ai na mai a make 
malaila; aka, he wahi e lapaau ia ai me ka malama pono 
a loaa ka oluolu ia lakou. I mea e hikt ai ka malama ia 
ana o kekahi wahi o ia ano he mea pono e loaa ka poe 
ike i ka malama ana i ka poe e like me na na kaikua- 
hine e hoi aku ana malaila, ma keia mua koke iho. Ua 
hoonoo iho nei ka Papa no kekahi manawa i ka pono o 
ke kukulu ana i haleaina no ka lehulehu malaila me ka 
halekuke i wahi e hiki aii na mai e makemake ana e kii 
i ka lakou ai malaila, e kii aku me ka lawe ole i ka 
haawina ai a kuke ponoi iho. Ua bai mai o Mr. Meyers 
i keia Komite e hana ia aku ana kekahi hiAe o keia ano 
ina e ikeia ana e holopono ana. alalia, e hana hou ia ana 
he mau hale o keia ano ma na wahi e ae o ke kahu mai 
lepera. Ke manao nei oia he mea paha ia e pau ai ka 
ninau e pili ana i ka wahie a he mea hoi e pale aku ai i 
kekahi mau hoomaunauna wale ia ana o ka ai e ike ia 
nei ma ka haawi ia ana o ka haawina ai no keia a me 
keia mea mai. 

ka ninau e pili ana i na kokua he mea pohihihi no 
ia. kekahi hapanui o ke kite e ike ia nei i ka hoo- 
kaawale ia ana o na mai lepera ua loaa mai no ia 
mamuii o ka hookaawale ana i na kane mai na wabine 
aku i kekahi manawa m ah ope iho o ka noho loihi ana 

ma ke ano kane a Wahine a ua hilinai aku kekahi i 
kekahi no ka oluolu a maikai o ka noho ana. Ke 
manao nei keia Komite na ike maopopo ia ma ka 
moolelo o keia mai he nui na kane a i ole ia na wahine 
i waiho ia mawaho nei ua loaa no i ka mai me ka hoike 
ole ia ae nae mawaho o ke kino, a na ia mea i hoolaha 
aku i ka mai i ka poe ana i noho pu iho ai mahope nei- 
Ke manao nei keia Komite he mea pono i ka Papa Ola 
e hooluolu i ka rula e kau nei i keia manawa e hookaa- 
wale ana i kekahi mau mea i mare ia ina ua loaa 
kekahi o laua i ka mai lepera a ma ke ano mau o na 
mai e ae aku e hole pu no laua me ka hoi ole mai nae ; a 
nolaila, ke hoike aku nei keia Komite he mea pono e 
hooholo ia ka Bila Kanawai i huipu ia me keia hoike e 
hoakaka ana o ka poe kokua ma ke kahu mai lepera i 
lilo i mau kokua mamuli o ko lakou makemake ponoi 
iho ua loaa lakou i ka mai a aia no lakou malalo o ka 
mana o ka Papa Ola e like no me ka poe i loaa maoli 
no i ka mai. Ua waiho ia mai keia bila ma ke ano he 
pani no ka Bila Kanawai o ka Hon. Paehaole, e pili ana 
ia mea hookahi no. 

He mea akaka aole no i mahalo na mai haole a pau 
loa i ke kahu mai lepera a ma ka nana ana o ke Komite 
ua loaa no he mau kumu kupono e hoohalahala ai. 
Aole makau i olelo ae pela me ka manao hoahewa wale 
aku. Ua kokua ia aku ka hapanui o na mai lepera 
haole mai waho aku nei, a nolaila, ua ano maikai no ko 
lakou noho ana, aka, o ka poe o lakou i loaa mau ole 
aku na kokua ia ana e ko waho aku nei poe he nui ko 
lakou pilikia. U4 ulu mai ka pilikia, mamuli o ka 
makemake ole e hoano e ia ka hana ana e pili ana i na 
mai kanaka maoli a me na mai haole ma na mea e pili 
ana i na haawina ai, na hale a pela aku. Ua imi o Mr> 

Jjleyersl man mea e loaa ai ia lakou na mea i maa i na 
haole ma kekahi man ano e ae. 

Eia kekahi mea e ike ia ai ka hemaheraa a pilikia o 

na haole ma ke kahua mai.lepera. Aole i haawi akn ka 

Papa Ola i ke ki a i ole i kope i ka poe mai. Ua 

manao ia keia man mea iwaena o na haole he mea hiki 

ole ke waiho ia, aka, ua manao ka Papa aole he mea 

naauaoa ka haawi ana i keia man mea ia lakou me ka 

haawi pu ole akn i na kanaka Hawaii kekahi. Oiai i 

ka manawa he nnkn wale no na haole malaila, ua hiki 

no e haawi ia he man wahi hana ia lakou e hiki ai ia 

lakou e imi a loaa kekahi mau mea e pono ai ko lakou 

noho ana, aka, ke manao nei ke Koinite he mea akaka 

ole ia no ka mea e like me ka pii ana ae o ko lakou 

heluna .a me ka hiki ae o kekahi poe i nele loa i ke 

kokua ia aku mai waho aku nei pela i emi loa mai ai na 

mea e loaa ai ia lakou. Ua kokua no kekahi o na Ahahui 

Manawalea i ko lakou poe e noho nei malaila. Ua like 

no ka manao o keia Komite me ko ka Papa he hana 

naauao ole ka hana ole ana a like na haawina ai o na 

kanaka maoli me na haole, a nolaila, ke manao nei 

lakou o ka mea maikai loa e pan ai o keia pilikia e lulu 

na kanaka o na aina e, e noho nei maanei i kekahi pun 

dala e hoolilo ia aku ma ke ano kokua i na haole e noho 

nei ma ke kahua mai lepera a e noho aku ana paha 

malaila tria keia hope aku me ka nana ole ia o ka lahui 

a me ke ano hoomana o keia a me keia. Ua oi aku ke 

emi oka lilo o na haole ina ma keia ano e hana ia ai 

maraua o ka hana ana a kau ana i mau auhau hou iho 

i mea e kaa ai na lilo hou i manao ia* aku ai o ka hana 

like ole ana iwaena o 1500 poe mai no ka pono o 20 a 

30 paha mau haole i maa i ka noho ana ma ke ano okoa 

mai ko na kanaka maoli. He mea.maopopo ina aole e 

kokua mai ana na haole i keia . mea, alalia, e imi aku 
ana ka Papa i mea e pau ai. o keia pilikia, aka, ke manao 
nei keia Komite e lokahi mai ana na haole o na ano a 
pau me ka olaolu i ke kokua ana i mea e hoemi ia ai 
ka pilikia o ka noho ana o kekahi poe o ko lakou lahui 
ponoi i waiho ia aku ma kahi e hoola ae ai i ko lakou 
man manao aloha, 

Ua noi mai na mai e hoopau ia ka Peresidena o ka 
Papa Ola a e hoonoho ia o S. M. Damon ma kona wahi. 
He mea maopopo loa me ke kanalua ole ia aole no i 
rnakemake nui ia o Dr. Emerson, aka, aole i ike keia 
Komite ua liana hewa oia iloko o ka lawelawe ana i 
kana mau hana ma ke ano Peresidena, a oiai no he mea 
minamina ka ike ia ana o keia kue i keia keonimana ke 
manao nei nae keia Komite ua ulu nui ae no keia kue 
iaia mamnli no o na hana ano kaumaha i haawi ia nana 
e hana, a ina no e hoonoho ia aku ana he mea hpu 
m alalia e kue ia ana no oia ina oia e hana a hooko 
pololei ana i kana hana. E like me ka hoonoho ia ana 
o ka papa i keia manaw ua pau ka loaa ana o ka mana 
ponoi i ka Peresidena. Aole hiki iaia ke hana i kekahi 
hana me ke kuka pu ole a me ka ae mai o ka Papa Ola 
a o kekahi lala o ka Papa oia no o S. M. Damon ka mea 
a na mai e noi mai nei e hoonoho ia ma ko Dr. Emerson 
wahi. Eia no hoi keia he uuku loa ka poe e ae ana e 
lawe i keia wahi a hooili ia maluna o lakou na hoino ia 
ana o ia oihana ina no he nui ka uku. Nolaila, ke 
manoa nei keia Komite aole he mea pono e hana aku 
ka Ahaolelo i kekahi hana hou e pili ana i keia noi. 

Ke manao nei keia Komite he mea pono e hoonoho ia 
ma ke kahua mai lepera he kauka noho paa i akamai 
ma ka lapaau ana i na mai lepera. 

Ma ka hoopau ana i keia hoike ke makemake nei keia 
Komite e hoike aku uakakau ia keia hoike me ka wiki- 
wiki, aka. o na mea a ke Komite e hoike aku nei he 
mau mea pouo e hana ia ua noonoo pono ia me ke aka- 
hele loa e lakou mahope o ke kuka pu ana me kekahi 
mau Luna Aupuni a o ka oi aku nae me Mr. Meyers ka 
ka mea i oi aku ka hilinai ia o ka manao e ke Komifce. 
Malia paha e nui aku ana na lilo e pili ana i ka hooko 
ana i na mea a ke Komite i hoike aku nei, aka, ke 
manao paa nei keia Komite he mea pono e holoi ia ka 
inoa ino o ke kahu mai lepera mamua o ka hiki ana i 
ke Aupuni e hookaawale pono aku i na mai malaila, a 
a aoie no he mau lilo nui i kupono no ka hooko ana aku 
i keia manao e kokua ole ia mai ana e ka lehulehu ma 
ko lakou koho ana a me ko lakou dala. 

Ke waiho ia aku nei ma ka mahalo, 

A. P. Kapaehaole, 
John Richardson, 
W. A. Kinney, 
W. H. Daniels, 
E. Helekunihi, 
Francis Gay, 
E. H. Bailey. 

